Document ID: 32005D0233

32005D0233
L 072/30
JURNALUL OFÍCIAL AL UNIUNII EUROPENE
DECIZIA COMISIEI
din 11 martie 2005
de modificare a Deciziei 2004/432/CE de aprobare a planurilor de monitorizare a reziduurilor, prezentate de țările terțe în conformitate cu Directiva 96/23/CE a Consiliului
[notificată cu numărul C(2005) 568]
(Text cu relevanță pentru SEE)
(2005/233/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 96/23/CE a Consiliului din 29 aprilie 1996 privind măsurile de control care se aplică anumitor substanțe și reziduurilor acestora existente în animalele vii și în produsele obținute de la acestea și de abrogare a Directivelor 85/358/CEE și 86/469/CEE și a Deciziilor 89/187/CEE și 91/664/CEE (1), în special articolul 29 alineatul (1) paragraful al patrulea,
întrucât:
(1)
În temeiul Directivei 96/23/CE, înscrierea și menținerea pe listele cu țările terțe, prevăzute de legislația comunitară, din care statele membre sunt autorizate să importe animale și produse primare de origine animală reglementate de această directivă sunt supuse prezentării, de către țările terțe implicate, a unui plan care prevede garanțiile pe care acestea le oferă în ceea ce privește monitorizarea grupelor de reziduuri și substanțe menționate de această directivă. Această directivă stabilește, de asemenea, anumite cerințe privind termenele de prezentare a planurilor.
(2)
Decizia 2004/432/CE a Comisiei (2) stabilește lista țărilor terțe care au prezentat un plan de monitorizare a reziduurilor cuprinzând garanțiile pe care acestea le oferă în conformitate cu cerințele acestei directive.
(3)
Anumite țări terțe au prezentat Comisiei planuri de monitorizare a reziduurilor privind animalele și produsele care nu sunt menționate de Decizia 2004/432/CE. Evaluarea acestor planuri și informațiile suplimentare solicitate de Comisie aduc garanții suficiente în ceea ce privește monitorizarea reziduurilor din aceste țări pentru animalele și produsele vizate. În consecință, aceste animale și produse ar trebui incluse pe lista țărilor terțe respective.
(4)
Decizia 2004/432/CE ar trebui, prin urmare, modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2004/432/CE se înlocuiește cu textul anexei la prezenta decizie.
Articolul 2
Prezenta decizie se aplică de la 21 martie 2005.
Articolul 3
Prezenta decizie se adresează statelor membre.
Adoptată la Bruxelles, 11 martie 2005.

Labels: 20
3
5
6